Решение на Общия съд (седми състав) от 27 януари 2010 г. — REWE‑Zentral/СХВП — Grupo Corporativo Teype (Solfrutta)
(Дело T-331/08)
„Марка на Общността — Производство по възражение — Заявка за словна марка на Общността „Solfrutta“ — По-ранна словна марка на Общността „FRUTISOL“ — Относителни основания за отказ — Вероятност от объркване — Частичен отказ за регистрация — Член 8, параграф 1, буква б) от Регламент (ЕО) № 40/94 (понастоящем член 8, параграф 1, буква б) от Регламент (ЕО) № 207/2009)“
Марка на Общността — Определение и придобиване на марка на Общността — Относителни основания за отказ — Възражение от притежателя на по-ранна идентична или сходна марка, регистрирана за идентични или сходни стоки или услуги — Вероятност от объркване с по-ранната марка (член 8, параграф 1, буква б) от Регламент № 40/94 на Съвета) (вж. точки 15 и 27—30)
Предмет
Жалба срещу решението на втори апелативен състав на СХВП от 21 май 2008 г. (преписка R 1679/2007‑2) относно производство по възражение между Grupo Corporativo Teype, SL и REWE-Zentral AG
Данни, свързани с преписката
Заявител на марката на Общността:
REWE-Zentral AG
Марка на Общността, предмет на спора:
Словна марка „Solfrutta“ за стоки от класове 29, 30 и 32
Притежател на марката или знака, на която/който е направено позоваване в производството по възражение:
Grupo Corporativo Teype, SL
Марка или знак, на която/който е направено позоваване в подкрепа на възражението:
Марка на Общността № 1687722 на словната марка „FRUTISOL“ за стоки от клас 32; регистрация на испанската марка № 2018327 на словната марка „FRUTISOL“ за стоки от клас 32
Решение на отдела по споровете:
Частично уважава възражението.
Решение на апелативния състав:
Отхвърля жалбата.
Диспозитив
1)
Отменя решението на втори апелативен състав на СХВП от 21 май 2008 г. (преписка R 1679/2007‑2).
2)
Осъжда СХВП да заплати съдебните разноски.